b'\n_START_ARTICLE_\nPlanina pod Golico\n_START_SECTION_\nZgodovina\n_START_PARAGRAPH_\nV okolici so \xc5\xbee v 14. stoletju kopali in predelovali \xc5\xbeelezovo rudo. Blizu Savskih jam na vi\xc5\xa1ini okoli 1100 mnm so \xc5\xa1e vidni ostanki rudarskih rovov. Tu je neko\xc4\x8d stal plav\xc5\xbe in \xc5\xa1e do leta 1907 obratoval rudnik. V Jeseni\xc5\xa1kem Rovtu, kot se je \xc5\xa1e tudi imenovala Planina so stale \xc5\xbeelezarske pe\xc4\x8di in kladiva. Proti koncu 15. stoletja se fu\xc5\xbeinarstvo preselilo na Jesenice, rudarjenje pod Golico pa je po\xc4\x8dasi zamiralo in leta 1907 dokon\xc4\x8dno zamrlo.\n_START_SECTION_\nGospodarstvo in turizem\n_START_PARAGRAPH_\nPlanina pod Golico, ki je oddaljena okoli 5 km od Jesenic je jeseni\xc5\xa1ki rekreacijski center s prvovrstnim smu\xc4\x8darskim svetom in naravno sanka\xc5\xa1ko progo. Iz naselja je speljana \xc5\xbei\xc4\x8dnica na \xc5\xa0panov vrh (1334 mnm), kjer so urejene smu\xc4\x8darske proge. V bli\xc5\xbeini je Smu\xc4\x8darski dom \xc4\x8crni vrh. Literatura pravi, da je bila v \xc4\x8crnem vrhu postavljena prva vle\xc4\x8dnica, ki je smu\xc4\x8darje prvi\xc4\x8d potegnila navzgor v novembru 1948. Na Planini pod Golico pa na vi\xc5\xa1ini 933 mnm_NEWLINE_stoji Dom pod Golico.\n_START_SECTION_\nSmu\xc4\x8di\xc5\xa1\xc4\x8de\n_START_PARAGRAPH_\nIz vasi Planina pod Golico je bila leta 1964 speljana enosede\xc5\xbenica \xc5\xbei\xc4\x8dnica na \xc5\xa0panov vrh (z dol\xc5\xbeino 1632 metrov najdalj\xc5\xa1a naprava te vrste v Sloveniji in Jugoslaviji). S temeljito prenovo leta 2004 je obratovala do leta 2015.'